ระเบียบสภาเทศบาลตำบลห้วยไคร้ระเบียบสภาเทศบาลตำบลห้วยไคร้ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาเทศบาลพ.ศ. ๒๕๕๐[๑] โดยที่เป็นการสมควรจัดทำระเบียบหลักเกณฑ์และวิธีการสำหรับให้ประชาชนเข้าฟังการประชุมสภาเทศบาลเพื่อให้สอดคล้องกับหลักเกณฑ์และวิธีการดำเนินงานตามแนวทางและวิธีการบริหารกิจการบ้านเมืองที่ดีขององค์กรปกครองส่วนท้องถิ่นอาศัยอำนาจตามความในข้อ ๒๔แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ประธานสภาเทศบาลตำบลห้วยไคร้จึงขอออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบสภาเทศบาลตำบลห้วยไคร้ว่าด้วยหลักเกณฑ์และวิธีการสำหรับให้ประชาชนเข้าฟังการประชุมสภาเทศบาล พ.ศ. ๒๕๕๐ข้อ ๒ ระเบียบนี้ให้ใช้บังคับตั้งแต่ ๗ วันหลังจากวันปิดประกาศ ณ สำนักงานเทศบาลตำบลห้วยไคร้ข้อ ๓ ในระเบียบนี้สภา หมายความว่าสภาเทศบาลตำบลห้วยไคร้ประธานสภา หมายความว่าประธานสภาเทศบาลตำบลห้วยไคร้ผู้บริหาร หมายความว่านายกเทศมนตรีตำบลห้วยไคร้สมาชิกสภา หมายความว่าสมาชิกสภาเทศบาลตำบลห้วยไคร้ที่นั่ง หมายความว่าที่นั่งในส่วนที่สภา ได้จัดไว้เป็นการเฉพาะสำหรับประชาชนผู้เข้าฟังการประชุมสภาผู้เข้าฟังการประชุม หมายความว่าหน่วยงานอื่น ผู้ใหญ่บ้าน ประธานชุมชน ประชาชนโดยทั่วไปที่เข้าร่วมฟังการประชุมสภาข้อ ๔ ให้ประธานสภาเทศบาลรักษาการให้เป็นไปตามระเบียบนี้และให้มีอำนาจตีความวินิจฉัยปัญหา กำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้เมื่อมีปัญหาโต้แย้งเกี่ยวกับการปฏิบัติตามระเบียบนี้หรือกรณีไม่ได้กำหนดไว้ในระเบียบนี้ให้ประธานสภาเทศบาลเป็นผู้วินิจฉัยและให้ใช้บังคับไปพลางก่อนข้อ ๕ ให้ประชาชนผู้ประสงค์เข้าฟังการประชุมสภาเสนอคำร้องขอเข้าฟังการประชุมสภาต่อประธานสภาเทศบาลอย่างน้อยล่วงหน้า ๒ วัน ก่อนการประชุมสภา ตามแบบคำร้องพร้อมเอกสารประกอบตามแบบคำร้องแนบท้ายระเบียบนี้ผู้ที่ได้รับอนุญาตให้เข้าฟังการประชุมสภาเทศบาลไม่สามารถมอบหมายให้ผู้อื่นมาฟังการประชุมแทนได้ข้อ ๖ ที่ประชุมสภาเทศบาลเป็นสถานที่ที่ควรแก่การเคารพ ผู้เข้าฟังจะต้องแต่งกายสุภาพประพฤติตนให้เรียบร้อยและให้นั่งเฉพาะในบริเวณที่นั่งสำหรับผู้เข้าฟังการประชุมที่สภาจัดไว้เป็นการเฉพาะในที่ประชุมสภาผู้เข้าฟังต้องรักษาความสงบเรียบร้อยไม่แสดงกิริยาอันพึงรังเกียจใช้ถ้อยคำไม่สุภาพ กล่าวคำหยาบคาย เสียดสี หรือใส่ร้าย ก่อกวนความสงบเรียบร้อยหรือกระทำการให้เสื่อมเสียเกียรติของที่ประชุมสภา หรือจงใจกระทำการใด ๆอันเป็นเหตุรบกวนกิจการของที่ประชุมสภาและขัดคำสั่งของประธานสภาเทศบาลข้อ ๗ ในการเข้าฟังการประชุมสภาเทศบาลห้ามมิให้มีการพกพาอาวุธใด ๆ เข้ามาในบริเวณสถานที่ประชุมหรือเสพของมึนเมาหรือยาเสพติดใดๆ หากฝ่าฝืนจะต้องถูกดำเนินการตามระเบียบ กฎหมาย ที่กำหนดไว้ข้อ ๘ ในการเข้าฟังการประชุมสภาเทศบาลในแต่ละครั้งผู้เข้าฟังไม่สามารถบันทึกข้อความใด ๆ ห้ามนำเครื่องมือสื่อสาร เครื่องบันทึกเสียงหรือเครื่องมืออื่นใดที่บันทึกเสียงและภาพได้ เว้นแต่ได้รับอนุญาตจากประธานสภาเทศบาลข้อ ๙ ประชาชนผู้เข้าฟังการประชุมสภาเทศบาลไม่สามารถออกเสียงลงคะแนนเสียงเสนอ สอบถาม แสดงความคิดเห็น หรือมีข้อคัดค้าน ข้อซักถาม ข้อโต้แย้งใดๆ ที่เกี่ยวกับญัตติหรือมติของสภาเทศบาลได้ เว้นแต่ประธานสภาเทศบาลจะร้องขอความเห็นจากผู้เข้าฟังข้อ ๑๐ ในการประชุมคราวหนึ่งหากมีวาระการประชุมอันเกี่ยวข้องกับความปลอดภัยหรือประโยชน์อันสำคัญของเทศบาลผู้บริหารหรือสมาชิกสภาเทศบาลไม่น้อยกว่าหนึ่งในสามของจำนวนสมาชิกที่มีอยู่อาจร้องขอต่อประธานสภาเทศบาลมิให้อนุญาตให้ประชาชนเข้าฟังการประชุมสภาเทศบาลหรือหากมีระเบียบ กฎหมายกำหนดห้ามไว้ ประธานสภาเทศบาลอาจไม่อนุญาตให้ประชาชนเข้าฟังการประชุมสภาเทศบาลได้ประกาศณ วันที่ ๒๕ มกราคม พ.ศ. ๒๕๕๐เจริญจันทาพูนประธานสภาเทศบาลตำบลห้วยไคร้[เอกสารแนบท้าย]๑. คำร้องขอเข้าฟังการประชุมสภา (แบบสภ. 01)๒. คำร้องขอมิให้ประชาชนเข้าฟังการประชุมสภา (แบบสภ. 02)(ดูข้อมูลจากภาพกฎหมาย)วัชศักดิ์/ผู้จัดทำ๒๖มกราคม ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๑๐ ง/หน้า ๓/๒๒ มกราคม ๒๕๕๒